CELEX: 31983R2038
Language: el
Date: 1983-07-22 00:00:00
Title: Κανονισμός (ΕΟΚ) αριθ. 2038/83 της Επιτροπής της 22ας Ιουλίου 1983 για τη δεύτερη τροποποίηση του κανονισμού (ΕΟΚ) αριθ. 546/83 περί καθορισμού των διατάξεων σχετικά με την απόσταξη επιτραπέζιου οίνου δυνάμει του άρθρου 15 παράγραφος 2 του κανονισμού (ΕΟΚ) αριθ. 337/79

Avis juridique important

|

31983R2038

Κανονισμός (ΕΟΚ) αριθ. 2038/83 της Επιτροπής της 22ας Ιουλίου 1983 για τη δεύτερη τροποποίηση του κανονισμού (ΕΟΚ) αριθ. 546/83 περί καθορισμού των διατάξεων σχετικά με την απόσταξη επιτραπέζιου οίνου δυνάμει του άρθρου 15 παράγραφος 2 του κανονισμού (ΕΟΚ) αριθ. 337/79  

Επίσημη Εφημερίδα αριθ. L 200 της 23/07/1983 σ. 0021 - 0021

***** ΚΑΝΟΝΙΣΜΟΣ (ΕΟΚ) αριθ. 2038/83 ΤΗΣ ΕΠΙΤΡΟΠΗΣ  της 22ας Ιουλίου 1983  για τη δεύτερη τροποποίηση του κανονισμού (ΕΟΚ) αριθ. 546/83 περί καθορισμού των διατάξεων σχετικά με την απόσταξη επιτραπέζιου οίνου δυνάμει του άρθρου 15 παράγραφος 2 του κανονισμού (ΕΟΚ) αριθ. 337/79  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1595/83 (2), και ιδίως το άρθρο 15,  Εκτιμώντας:  ότι η ποσότητα επιτραπέζιου οίνου που μπορεί να αποσταχθεί σύμφωνα με τον κανονισμό (ΕΟΚ) αριθ. 546/83 της Επιτροπής (3), όπως τροποιήθηκε από τον κανονισμό (ΕΟΚ) αριθ. 1001/83 (4), εκφράζεται, για κάθε παραγωγό, σε ποσοστό της συνολικής ποσότητας· ότι οι διατάξεις του άρθρου 2 παράγραφος 3 δεύτερη περίπτωση του κανονισμού (ΕΟΚ) αριθ. 546/83 αποδεικνύονται ελλιπείς για τον υπολογισμό της συνολικής παραγωγής και υπάρχει κίνδυνος να προκαλέσουν διακρίσεις έναντι των παραγωγών που παρασκευάζουν επιτραπέζιους οίνους από νέο οίνο που βρίσκεται ακόμη στο στάδιο της ζύμωσης· ότι πρέπει, επομένως, να τροποποιηθούν οι προαναφερθείσες διατάξεις·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 2 παράγραφος 3 του κανονισμού (ΕΟΚ) αριθ. 546/83 η δεύτερη περίπτωση αντικαθίσταται από το ακόλουθο κείμενο:  «- για τους παραγωγούς που δεν υπόκεινται στην υποχρέωση που αναφέρεται στην πρώτη περίπτωση, αυτή που αναφέρεται στα μητρώα που προβλέπει το άρθρο 14 του κανονισμού (ΕΟΚ) αριθ. 1153/75 και που έχουν ληφθεί από τους ίδιους με την οινοποίηση των αγορασμένων προϊόντων».  Άρθρο 2  Ο παρών κανονισμός αρχιζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 10 Μαρτίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 22 Ιουλίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 54 της 5. 3. 1979, σ. 1.  (2) ΕΕ αριθ. L 163 της 22. 6. 1983, σ. 66.  (3) ΕΕ αριθ. L 64 της 10. 3. 1983, σ. 12.  (4) ΕΕ αριθ. L 112 της 28. 4. 1983, σ. 16.